text: Hotel-ejer i Sønderhav frikendt
  06 maj 2013 kl. 15.33
  I Sønderborg har en domsmandsret afsagt kendelse i en sag om brand på Strandhotellet i Sønderhav ved Kollund nær grænsen.
  Den 8. februar 2012 gik der ild i hotellet efter en kraftig eksplosion, og der blev ødelagt for omkring ti millioner kroner. Tekniske undersøgelse viste, at branden opstod flere forskellige steder, og derfor rejste politiet sigtelse mod ejeren for forsøg på forsikringssvindel.
  Men det er der ikke belæg for, har en enig domsmandsret afgjort i dag.
  Hotelejeren har hele tiden nægtet sig skyldig. Han har tidligere sagt, at branden måske opstod i nogle varmeblæsere på første sal.
  